Na temelju Pravilnika o načinu i postupku zapošljavanja u Elektrotehničkoj školi, Konavoska 2, Zagreb (dalje u tekstu: Škola) u natječajnom postupku za zapošljavanje na radno mjesto računovodstvenog radnika na neodređeno puno radno vrijeme, Povjerenstvo za procjenu i vrednovanje kandidata upućuje

**POZIV**

Kandidati koji ispunjavanju formalne uvjete iz natječaja za zapošljavanje za radno mjesto računovodstvenog radnika na neodređeno puno radno vrijeme objavljenog na oglasnim i mrežnim stranicama Hrvatskog zavoda za zapošljavanje i Škole od 16. do 24. 3. 2021. godine pozivaju se na pisano testiranje koje će se održati dana

30. 4. 2021. godine u 10,00 sati u školskoj knjižnici na adresi škole Konavoska 2, Zagreb.

Testiranje se sastoji od pisane provjere znanja kandidata (pravi izvori su navedeni u prilogu poziva).

Za kandidate koji neće pristupiti testiranju, smatrat će se da su povukli svoju prijavu na natječaj i više se neće smatrati kandidatima u natječajnom postupku. Minimalni broj bodova koje svaki kandidat mora ostvariti u ovoj fazi testiranja je 20 bodova. U drugu fazu testiranja bit će pozvani kandidati koji su ostvarili najbolje rezultate u prvoj fazi testiranja.

PRAVILA TESTIRANJA

1. Kandidati su dužni ponijeti sa sobom osobnu iskaznicu ili drugi identifikacijski dokument s fotografijom, kalkulator, kemijsku olovku i zaštitnu masku za lice.

2. Po dolasku na testiranje, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet, osobe za koje je utvrđeno da ne ispunjavaju formalne uvjete propisane javnim natječajem, ne mogu pristupiti testiranju.

3. Za vrijeme testiranja nije dopušteno: koristiti se bilo kakvom literaturom odnosno bilješkama, koristiti mobitel ili druga komunikacijska sredstva, napuštati prostoriju u kojoj se provjera odvija bez odobrenja osobe koja provodi testiranje, razgovarati s ostalim kandidatima. Ukoliko pojedini kandidat prekrši pravila, bit će udaljen s testiranja.